|  |
| --- |
|  |
| NASLOVNIK | KRAJ, DATUM |
| članomIO OKS-ZŠZ | Ljubljana, 08.12.2022 |
| ZADEVA21. dopisna seja IO OKS-ZŠZ |

Ker je bila zaradi napovedane odsotnosti članov IO OKS-ZŠZ in s tem predvidene nesklepčnosti 29. redne seje, le-ta odpovedana, Bogdan Gabrovec, predsednik OKS-ZŠZ sklicuje 21. dopisno sejo Izvršnega odbora OKS-ZŠZ, ki traja **od 08. 12. 2022 do ponedeljka, 12. 12. 2022 do 14. ure.**

**Za veljavno glasovanje šteje vaš glas, s katerim se pri vsakem posameznem od vseh predlaganih sklepov opredelite, ali ste ZA, PROTI ali VZDRŽANI in vaše glasovanje pošljete najkasneje do ponedeljka, 12. 12. 2022 do 14.ure** na e-naslov: info@olympic.si.

Za sprejem sklepa na dopisni seji je potrebna 2/3 večina glasov članov IO OKS-ZŠZ, z upoštevanjem določil 1. in 2. odstavka 28. člena Poslovnika o delu IO OKS-ZŠZ.

Na dopisni seji se odloča o naslednjih točkah dnevnega reda:

1. Potrditev zapisnika z 28. redne seje
2. Zaključno finančno poročilo OI Peking 2022
3. Imenovanje direktorja SLOADO v mandatnem obdobju 2022-2026
4. Dopolnila in spremembe Statuta zavoda SLOADO
5. Tehnični popravki dokumenta »Pogoji, pravila in kriteriji za registriranje in kategoriziranje športnikov v RS«
6. Volitve OKS-ZŠZ
7. Članstvo OKS-ZŠZ
8. Imenovanje predstavnika OKS-ZŠZ v svet Zavoda za šport RS Planica

**AD1/ Potrditev zapisnika z 28. redne seje**

Osnutek zapisnika z 28. redne seje IO OKS-ZŠZ je bil posredovan članom. Nanj smo prejeli pripombo S. Poljšak na t 3 - Poročila o aktivnostih vezano na njeno pobudo na temo regijskih pisarn. Prejeli smo tudi pripombo J. Sodržnika vezano na t 4f – Volitve.

Po poslušanju magnetogramskega zapisa sta bili obe pripombi upoštevani in vključeni v zapisnik.

Predlog sklepa IO OKS-ZŠZ:

|  |  |
| --- | --- |
| **399-21d/22** | **IO OKS-ZŠZ potrjuje dopolnjen zapisnik 28. redne seje IO OKS-ZŠZ.** |

**AD2/ Zaključno finančno poročilo OI Peking 2022**

OKS-ZŠZ je s strani MIZŠ prejel dodatna sredstva za projekt OI Peking 2022 v višini 54.000 EUR in vsa sredstva namenil Smučarski zvezi Slovenije. Posledično so se spremenili tudi stroški in prihodki v tabelah pod področjem Vrhunskega športa. Skladno s sklepom na pretekli seji IO OKS-ZŠZ je med stroške zajeta tudi denarna nagrada za zaposlene, ki so sodelovali na projektu v vrednosti 11.500 EUR.

Predlog sklepa IO OKS-ZŠZ:

|  |  |
| --- | --- |
| **400-21d/22** | **IO OKS-ZŠZ potrjuje Finančno poročilo OI Peking 2022.** |

**AD3/ Imenovanje direktorja SLOADO v mandatnem obdobju 2022-2026**

Upravni odbor Slovenske antidoping organizacije se je sestal na konstitutivni seji, dne 22. novembra 2022 in potrdil sestavo, ki jo je predhodno imenoval Izvršni odbor OKS-ZŠZ. Na osnovi 30. člena Statuta SLOADO je Upravni odbor opravil postopek izbora in imenovanje direktorja ter je za direktorja SLOADO bil imenovan Janko Dvoršak. Po Statutu SLOADO k imenovanju direktorja mora podati svoje soglasje še ustanovitelj, torej OKS-ZŠZ.

Predlog sklepa IO OKS-ZŠZ:

|  |  |
| --- | --- |
| **401-21d/22** | **IO OKS-ZŠZ soglaša z imenovanjem Janka Dvoršaka za direktorja Slovenske antidoping organizacije.** |

**AD4/ Dopolnila in spremembe Statuta zavoda SLOADO**

Na podlagi sprememb Svetovnega protidopinškega kodeksa je Upravni odbor SLOADO obravnaval in potrdil posodobitve in spremembe Statuta SLOADO. K posodobitvam in spremembam Statuta Zavoda SLOADO mora soglasje, kot ustanovitelj, podati tudi OKS-ZŠZ. V posredovanem gradivu sta čistopis in verzija s sledenjem spremembam.

Predlog sklepa IO OKS-ZŠZ:

|  |  |
| --- | --- |
| **402-21d/22** | **IO OKS-ZŠZ daje soglasje k posodobitvam in spremembam Statuta SLOADO.** |

**AD5/ Tehnični popravki dokumenta »Pogoji, pravila in kriteriji za registriranje in kategoriziranje športnikov v RS«**

Po zadnji, 28., seji IO OKS-ZŠZ smo v strokovni službi opazili še nekaj zadev in so navedene v nadaljevanju. Vsebinskih sprememb dokumenta Pogoji, pravila in kriteriji za registriranje in kategoriziranje športnikov v RS ni bilo, tehnični popravki pa so:

* 1. Ker je sestava Strokovnega sveta RS za šport v teku, je pri imenu predsednika Strokovnega sveta RS za šport zapisano namesto imena »v postopku izvolitve;
	2. Sprememba statusov panog glede včlanjenost v OI, MOK, GAISF, OS (ta sprememba ne vpliva na spremembo v kriterijih):
		1. KICKBOKS (GAISF->MOK)
		2. ŠPORTNI RIBOLOV – ŠI (OS -> MOK)
		3. KEGLJANJE – SLEPI (OS -> MOK)
	3. Sprememba včlanjenosti panoge v mednarodno športno federacijo (ta sprememba ne vpliva na spremembo v kriterijih):
		1. PARAALPSKO SMUČANJE (IPC -> FIS)
		2. BALINANJE IN PETANKA (Confédération Mondiale des Sports de Boules - CMSB -> WORLD PETANQUE BOWLS FEDERATION - WPBF)

Predlog sklepa IO OKS-ZŠZ:

|  |  |
| --- | --- |
| **403-21d/22** | **IO OKS-ZŠZ potrjuje predlog tehničnih popravkov »Pogojev, pravil in kriterijev za registriranje in kategoriziranje športnikov v RS. Spremembe začnejo veljati s 01.01.2023.** |

**AD6/ Volitve OKS-ZŠZ**

V gradivu so člani prejeli zapisnika nadomestnih volitev člana skupščine OKS-ZŠZ iz regijske pisarne OKS-ZŠZ Žalec in regijske pisarne OKS-ZŠZ Ljubljana za mandatno obdobje 2022-2026.

Volilna komisija OKS-ZŠZ poziva vse delegate, da se bo verifikacija za 51. sejo Skupščine OKS-ZŠZ začela že ob 11.uri. Poziva se k čimprejšnjemu prihodu na skupščino, da se bo le-ta lahko pravočasno začela.

**AD7/ Članstvo OKS-ZŠZ**

Športna zveza Trbovlje je svojo vlogo za članstvo ustrezno dopolnila in izpolnjuje vse pogoje za včlanitev, zato se predlaga njen sprejem med članstvo OKS-ZŠZ.

Predlog sklepa IO OKS-ZŠZ:

|  |  |
| --- | --- |
| **404-21d/22** | **IO OKS-ZŠZ predlaga Skupščini OKS-ZŠZ, da se Športno zvezo Trbovlje sprejme v članstvo OKS-ZŠZ in se jo uvrsti v skupino »Lokalne športne zveze.«** |

**AD8/ Imenovanje predstavnika OKS-ZŠZ v svet Zavoda za šport RS Planica**

OKS-ZŠZ za predstavnika v svet Zavoda za šport RS Planica predlaga Andraža Kopača.

Mag. Andraž Kopač je bivši športnik, državni reprezentant in udeleženec več tekem za svetovni pokal v smučarskih skokih in poletih. Po končani karieri je bil trener in sodnik državnega ranga ter je že vrsto let športni funkcionar v domačem klubu in kot predsednik kluba tudi v Smučarski zvezi Slovenije. Pod njegovim vodstvom je Smučarski skakalni klub Žiri zgradil enega najboljših skakalnih centrov v Sloveniji. Športniki oz. športnice kluba so osvojili zlato kolajno na olimpijskih igrah in svetovnem prvenstvu ter veliki kristalni globus za zmago v skupnem seštevku svetovnega pokala. Največji del poklicne poti je deloval v gospodarstvu, del pa kot poslovni direktor Smučarske zveze Slovenije in vodja projektov pri Olimpijskem komiteju Slovenije tudi v športni sferi.

Predlog sklepa IO OKS-ZŠZ:

|  |  |
| --- | --- |
| **405-21d/22** | **IO OKS-ZŠZ potrjuje Andraža Kopača za predstavnika OKS-ZŠZ v Svetu Zavoda za šport RS Planica.** |

 Bogdan Gabrovec l. r.

  *predsednik OKS-ZŠZ*